OzLabs/hebrew-wiki-articles huggingface dataset:
ממך עד אליי

ממך עד אלי הוא סינגל הבכורה של הזמר-יוצר הישראלי חנן בן ארי. השיר יצא לאור ב-23 בנובמבר 2014, כסינגל הראשון מתוך אלבום הבכורה שלו, איזון, על ידי חברת התקליטים NMC.

== רקע וכתיבה ==
השיר נכתב והולחן על ידי חנן בן-ארי, עבר עיבוד על ידי רובי פאייר, עידו נמר, יעקב אסרף וחנן בן ארי, והופק על ידי רובי פאייר ועידו נמר. השיר הוא סינגל ראשון מתוך אלבום הבכורה 'איזון' שיצא לאחר מכן.

בשיר פונה הדובר לאלוהים ומתאר כיצד הוא מנסה לחזור אליו בעקבות הריקנות שחש לאחר שברח ממנו, אך לא מצליח לעשות זאת. הוא מחפש אותו ולא מוצא, עומד בפתח הדלת אך לא מעז לדפוק, עד שהוא יוצא אליו פתאום. המילים "ברחתי ממך עד אלי", מתכתבות עם השורה מתוך הפיוט "כתר מלכות" של רבי שלמה אבן גבירול, שבה רומז הפייטן לקשר שבו רוצה האדם להתרחק – בשביל שיוכל להתקרב יותר<ref name=":0"></ref>.

השורה , היא עיבוד של חלקי פסוקים מתהילים כ"ז ומשיר השירים. לשורה זו מנגינה וקצב שונים משאר הבתים בשיר.

הסגנון המוזיקלי של השיר מהווה שילוב ייחודי בין סגנון של "שירת העבדים" (היפ-הופ, סול ו-R&B), לבין שירת הפיוטים והתפילות, ועל פי בן-ארי אין זה במקרה, זה מכיוון שיש הרבה דמיון ביניהם, כי בשניהם יש כאב, געגוע, ותפילה למשהו טוב יותר<ref name=":0" />.

== דירוגים וביקורות ==
לשיר יש (נכון לאפריל 2023) למעלה מ-6.5 מיליון האזנות ביוטיוב<ref></ref>. השיר הגיע למקום החמישי, השישי והשמיני בדירוג השבועי של גלגלצ<ref>מקום חמישי ב [https://glz.co.il/גלגלצ/כתבות/המצעד-השבועי-02072015 מצעד השבועי 02.07.2015], מקום שישי ב [https://glz.co.il/גלגלצ/כתבות/המצעד-השבועי-09072015 מצעד השבועי 09.07.2015], מקום שמיני ב [https://glz.co.il/גלגלצ/כתבות/המצעד-השבועי-25062015 מצעד השבועי 16.07.2015]</ref>, והגיע למקום ה-34 במצעד השירים של גלגלצ ו"וואלה" לשנת תשע"ה<ref></ref>.

== קישורים חיצוניים ==
* 
* 
* 

== הערות שוליים ==

קטגוריה:שירי חנן בן ארי
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
באטו טשרינג

באטו טשרינג (נולד ב-11 בדצמבר 1951) הוא גונגלאן גונגמה (לוטננט גנרל) בהוטני המשמש כקצין המבצעים הראשי (מקביל לרמטכ"ל) של הצבא המלכותי של בהוטן.

==ביוגרפיה==
טשרינג נולד בטהימפהו ב-11 בדצמבר 1951. הוא למד באקדמיה של צבא הודו וב-1971 התגייס לצבא המלכותי של בהוטן. בשנים הבאות חזר להודו ולמד בבתי ספר צבאיים שונים. ב-1976 חזר לבהוטן ומונה לקצין מבצעים והדרכה. ב-1988 הוא מונה למפקד מרכז האימונים הצבאי. ב-1991 מונה לסגן קצין המבצעים הראשי. ב-1997 מונה למפקד מרכז הפיקוד בדוואטהאנג. הוא השתתף במבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. ב-31 באוקטובר 1998 הוא הותקף מהמארב בידי מורדים מוסלמים. מכוניתו נוקבה בקליעים והוא נפצע, אולם שרד. ב-2005 מינה אותו ג'יגמה סינגייה ואנגצ'וק, מלך בהוטן לקצין המבצעים הראשי (מקביל לרמטכ"ל).

==קישורים חיצוניים==
* [https://web.archive.org/web/20160904031629/http://www.rba.bt/chief באטו טשרינג] באתר צבא בהוטן

קטגוריה:בהוטן
קטגוריה:מפקדי צבאות סדירים בעת החדשה: אישים
קטגוריה:בהוטן: צבא וביטחון
קטגוריה:גנרלים
קטגוריה:ילידי 1951
וון אין-צ'ול

וון אין-צ'ול (בקוריאנית: 원인철; נולד ב-1 בינואר 1961) הוא גנרל דרום קוריאני בדימוס, אשר שימש כיושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2020-2022.

==ביוגרפיה==
וון נולד בוונג'ו ב-1 בינואר 1961. הוא למד בבית ספר התיכון ג'ונגקיונג בסיאול. הוא סיים את לימודיו ב-1979 ונכנס לאקדמיית חיל האוויר של קוריאה הדרומית ב-1980, וסיים את לימודיו ב-1984. לאחר סיום לימודיו פיקד על יחידות שונות של חיל האוויר וכן שרת במטה הכללי. כמו כן הוא הוכשר כטייס ג'נרל דיינמיקס F-16 פייטינג פלקון. הוא עבר קורסים נוספים בקוריאה הדרומית ובמדינות נוספות. ב-1990 הוא נכנס לבית הספר לקציני טיסה בבסיס חיל האוויר מקסוול במונטגומרי, אלבמה.

הוא שרת כמזכירו של ראש מטה חיל האוויר וכמנהל במרכז המבצעים האוויר והחללשל פיקוד המבצעים של חיל האוויר, ושימש כמפקד אגף הקרב ה-19. בנובמבר 2018 הוא מונה לסגן ראש מטה חיל האוויר. ב-16 באפריל 2019 הוא מונה לראש חיל האוויר של הרפובליקה של קוריאה. ב-31 באוגוסט 2020 הוא מונה ליושב ראש המטה המשולב (מקביל לרמטכ"ל) בידי הנשיא מון ג'יאה-אין. בחירתו נחשבת למפתיעה ושנויה במחלוקת, מכיוון שהגנרל סו ווק נתפס כמועמד מתאים יותר.

ב-5 ביולי 2022 פרש וון מתפקידו והוחלף בקים סיונג-קיום.

==קישורים חיצוניים==

* [https://archive.today/20200515193156/http://www.airforce.mil.kr:8081/user/indexSub.action?codyMenuSeq=56563&siteId=airforce-eng&menuUIType=sub וון אין-צ'יל] באתר חיל האוויר של קוריאה הדרומית

==הערות שוליים==

קטגוריה:דרום קוריאנים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:ילידי 1961
מערכת הנעה אי פרפורמנס

מרצדס AMG GT 63 S אי פרפורמנס - הראשונה לעשות שימוש במערכת ההנעה "אי פרפורמנס" (מבט קדמי)
מערכת הנעה אי פרפורמנס היא מערכת הנעה היברידית פלאג-אין שפותחה על ידי חטיבת AMG של מרצדס-בנץ לרכבי הביצועים הגבוהים שלה. מרצדס חשפה את מערכת ההנעה ב-31 במרץ 2021<ref></ref>.

== סקירה כללית<ref></ref> ==
מרצדס AMG GT 63 S אי פרפורמנס - הראשונה לעשות שימוש במערכת ההנעה "אי פרפורמנס" (מבט אחורי)
דגמי ה-V8 מבוססים על מנוע ה-4.0 ליטר טווין-טורבו, בתצורה זו למערכת הספק מרבי משולב של 805 כ"ס ומומנט מרבי של מעל ל-102 קג"מ. לפי מרצדס זה יספיק לדגמים שיצוידו במערכת הזו לייצר נתון תאוצה 0-100 קמ"ש של פחות מ-3.0 שניות. אלו נתונים לא סופיים ומרצדס תשנה במעט את המערכת בהתאם ליישום בדגמים השונים.

דגמים עם מנוע ארבעה צילינדרים עושים שימוש במנוע ה-2.0 ליטר טורבו, בתצורה זו למערכת הספק מרבי משולב של כ-510 כ"ס ומומנט מרבי של כ-71.4 קג"מ. שני המנועים מצוידים בצמד מגדשי טורבו, האחד רגיל על בסיס גזי הפליטה והשני מדחס חשמלי האחראי על גדישת המנוע בסל"ד נמוך עד בינוני. בנוסף, שני המנועים מצוידים גם במערכת מערכת מיקרו-היברידית שיכולה להוסיף עוד 14 כ"ס ומנוע ה-V8 כולל מערכת ניתוק צילינדרים לחיסכון נוסף בצריכת הדלק.

מערכת ההנעה ההיברידית פלאג-אין אי פרפורמנס מבוססת על מנוע חשמלי המותקן על הציר האחורי, סוללה קטנה יחסית עם מערכת קירור מתקדמת במיוחד המאפשרת גם נסיעה חשמלית מלאה לטווחים קצרים, תיבת 2 הילוכים דרכה עובר הכוח מהמנוע החשמלי אל הגלגלים האחוריים, יש גם ציר הנעה מהמנוע החשמלי לגלגלים הקדמיים, מערכת הנעה כפולה 4MATIC+. המנוע החשמלי מאחור מייצר הספק קבוע של 94 כ"ס והספק מרבי של 201 כ"ס למשך זמן של עד 10 שניות, המומנט המרבי קבוע ועומד על 32.6 קג"מ. את המנוע החשמלי מזינה סוללה מתקדמת המיועדת לדגמי ביצועים עם יכולת פריקה/טעינה גבוהה הרבה יותר (HPB80) בקיבולת של 6.1 קוט"ש ובמתח של 400 וואט המותקנת בין הגלגלים האחוריים לטובת פיזור משקל אידיאלי. הסוללה הזו פותחה באמצעות טכנולוגיה המשרתת את רכבי פורמולה 1 של מרצדס AMG<ref></ref>.

== הערות שוליים ==

קטגוריה:מרצדס-בנץ
+
דמפסי ומייקפיס

דמפסי ומייקפיס (באנגלית: Dempsey and Makepeace) הייתה סדרת דרמה משטרתית בריטית ששודרה לראשונה בין השנים 1985-1986 ברשת LWT ומנתה 3 עונות ו-30 פרקים. בישראל שודרה הסדרה בערוץ הראשון בשנים 1986-1987 ושוב במסגרת שידורי הטלוויזיה בכבלים באמצע שנות התשעים.

גיבורי הסדרה היו צמד שותפים במשטרת המטרופולין של לונדון: סגן ג'יימס דמפסי (מייקל ברנדון), שוטר ניו יורקי קשוח ומחוספס שנשלח ללונדון לאחר שחשף פרשיית שחיתות בדרגים גבוהים במשטרה, וסמלת הארי מייקפיס (גליניס ברבר), שוטרת בריטית מאופקת בעלת ייחוס מעמדי. ההבדלים הניכרים בין השניים יצרו לא מעט עימותים ביניהם, אך גם משיכה הדדית, שנותרה בלתי ממומשת לאורך כל הסדרה.

== קישורים חיצוניים ==

קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות משטרה ופשע
צ'ן באו-יו

צ'ן באו-יו (במנדרינית: 陳寶餘; נולד ב-1958) הוא גנרל טאיוואני המשמש כראש המטה הכללי הנוכחי של הכוחות המזוינים של הרפובליקה הסינית.

==ביוגרפיה==
צ'ן נולד ב-1958 בעיר דונג'ין במחוז לינצ'יאנג שבטאיוואן. הוא סיים את לימודיו באקדמיה הצבאית הסינית בשנת 1980 וגם השתתף בקורס חי"ר ובקורס פיקוד ומטה של הצבא ב-1994 והשלים את מכללת המלחמה של טאיוואן ב-1999. כמו כן השתתף בקורסים שונים וקיבל תארים מאוניברסיטאות ואקדמיות צבאיות בטאיוואן ובמדינות אחרות. הוא שימש כמפקד הבריגדה ה-295 ולאחר מכן כסגן מפקד הארמייה ה-6 וכמפקד הקורפוס ה-10.

בנובמבר 2017, נחקר צ'ן יחד עם בכירים אחרים בצבא טאיוואן, בעקבות רכישה של שש שולות מוקשים בסכום לא ידוע עבור הצי הטאיוואני. האירוע התפתח לשערורייה שהיו מעורבים בה בכירים רבים בפוליטיקה של טאיוואן. לאחר רעידת האדמה בחואליין ב-2018, שימש צ'ן כמפקד הכולל של הפעולות ההומניטריות ומשימות הסיוע כוללות. ב-28 באפריל 2017 מונה לסגן ראש המטה הכללי. בתפקידו זה השיק תוכנית לשיפור האימון הגופני של החיילים. ב-1 באפריל 2019 מונה למפקד צבא טאיוואן. ב-1 ביולי 2021 מונה לראש המטה הכללי.

==קישורים חיצוניים==

* [https://army.mnd.gov.tw/EN/ArtM.aspx?DirNo=004001001000000000000000000000000000#gsc.tab=0 צ'ן באו-יו] באתר צבא טאיוואן

==הערות שוליים==

קטגוריה:טאיוואנים
קטגוריה:מפקדי צבאות סדירים בעת החדשה: אישים
קטגוריה:גנרלים סינים
קטגוריה:סינים שנולדו ב-1958
חצי האי ריי

[[מפה טופוגרפית של חצי האי ביירז הכוללת את האזור האנטארקטי המוגן במיוחד מספר 126.]]
האי ליווינגסטון והאי סמית']]
חצי האי ריי (באנגלית: Ray Promontory) הוא חצי אי המהווה את החלק הצפון מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

אורכו של חצי האי 7 קילומטרים ורוחבו 2.8 קילומטרים.

חצי האי ממוקם בין מפרץ בארקלי שמצפון לו, ובין מצר ניו פלימות' שמדרום לו.

בקצהו הצפון מערבי של חצי האי מצויות נקודת סטארט, ונקודת אקסס.

במרכז חצי האי מצויה רמת דוספיי.

== היסטוריה ==
=== מיפוי הרמה ===

הרמה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

=== מקור השם ===

חצי האי נקרא על שם רב החובל אמריקאי קפטן נתנאל ריי (Nathaniel Ray), שפקד על הסקונר הרמוניה (Harmony) שהייתה אוניית ציד כלבי ים, שצדה באיי שטלנד הדרומיים בעונת הקיץ האנטארקטי שבשנים 1820–1821.

=== אזור אנטארקטי מוגן במיוחד ===

חצי האי ריי הוא היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא אחד משני האזורים המוגבלים בו (restricted zones), שהכניסה אליהם אסורה.

== קישורים חיצוניים ==
* [https://copernix.io/#?where=-61.144912857177694,-62.60022407316086,15&?query=&?map_type=hybrid תצלום לוויין של אזור הרמה, תוך סימון אתרים נוספים באזור] באתר copernix

ריי
ריי
משרד ההגנה הלאומי (גרמניה המזרחית)

משרד ההגנה הלאומי (בגרמנית: Ministerium für Nationale Verteidigung או בראשי תיבות: MfNV) היה משרד בממשלת גרמניה המזרחית אשר היה אמון על מדיניות הביטחון של המדינה. המשרד נבנה על פי המודל של משרד ההגנה של ברית המועצות.

==היסטוריה==
ב-18 בינואר 1956 העבירה לשכת העם (בית המחוקקים הלאומי) הצעת חוק להקמת משרד ההגנה וצבא העם הלאומי. חוק זה היווה הכרה רשמית בקיומם של כוחות מזוינים מזרח-גרמניים. עד אז היו לגרמניה המזרחית כוחות צבאיים קטנים לא רשמיים (בעיקר משטרה צבאית), שנוהלו בידי משרד הפנים. הצבא נבנה מחדש על פי מודל שהיווה שילוב בין בין הסגנון של הוורמאכט לסגנון של הצבא האדום. הקמת ממשרד ההגנה הלאומית היוותה מכה קשה ליוקרתו של משרד הפנים, שהמשיך להיאבק על שרידי אחיזתו במערכת הביטחון המזרח-גרמנית. עד תחילת שנות ה-60 נאבקו שני המשרדים בשאלת הסמכות על משמר הגבול, עד שב-15 בספטמבר 1961 הועבר משמר הגבול באופן רשמי לסמכותו של משרד ההגנה.

==ארגון==
לצבא העם הלאומי היו ארבע זרועות: הלנדשטרייטקרפטה - זרוע היבשה, הפולקסמרינה - הצי, הלופטשטרייטקרפטה - חיל האוויר, ומשמר הגבול. לכל אחת מארבע הזרועות היה מפקד שהיה כפוף לראש המטה הראשי - מקביל לרמטכ"ל. ראש המטה הראשי היה כפוף לשר ההגנה הלאומית. סגן השר היה גנרל משורות הצבא.

מטה משרד ההגנה הלאומי נמצא בשטראוסבורג ליד ברלין המזרחית. רגימנט מיוחד של הצבא המזרח-גרמני רגימנט המשמר הוגו אברליין - היה אמון על הגנת מתחם משרד ההגנה. משרד ההגנה גם החזיק בבעלות על הוצאה לאור מיוחדת.

==שרי ההגנה==
רשימת שרי ההגנה הלאומית:
* וילי שטוף (1 במרץ 1956 – 14 ביולי 1960)
* היינץ הופמן (14 ביולי 1960 – 2 בדצמבר 1985)
* היינץ קסלר (2 בדצמבר 1985 – 18 בנובמבר 1989)
* תיאודור הופמן (18 בדצמבר 1989 – 12 באפריל 1990)
* ריינר אפלמן (12 באפריל 1990 – 2 באוקטובר 1990)

==קישורים חיצוניים==

*[https://web.archive.org/web/20090204040458/http://www.nva-forum.de/index.html NVA Forum]
* [https://web.archive.org/web/20131127025715/http://forum.axishistory.com/viewforum.php?f=60 Nationale Volksarmee & the GDR Forum]
*[http://www.axishistory.com/index.php?id=5528 AHF - Nationale Volksarmee (NVA)]

קטגוריה:גרמניה המזרחית: צבא וביטחון
קטגוריה:גרמניה המזרחית: פוליטיקה
קטגוריה:משרדי ביטחון
רגימנט המשמר הוגו אברליין

רגימנט המשמר הוגו אברליין (בגרמנית: Wachregiment „Hugo Eberlein“) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את משרד ההגנה הלאומי. הרגימנט נקרא על שם הקומוניסט הגרמני הוגו אברליין.

==היסטוריה==
הרגימנט הוקם ב-1956 במטרה להגן על מתחם משרד ההגנה הלאומי בשטראוסברג שליד ברלין המזרחית. הרגימנט נקרא על שם של הקומוניסט הגרמני הוגו אברליין - קרבן הטיהורים של סטלין. בתחילה היו לרגימנט שלוש פלוגות מיוחדות שתפקידן היה לאבטח את אנשי משרד ההגנה במהלך ביקורים ומשימות מחוץ לברלין. ב-1962 הוקם רגימנט חדש בשם רגימנט המשמר פרידריך אנגלס שמילא את משימת אבטחת האישים, ותפקידיו של רגימנט הוגו אברליין צומצמו לתחומי המשרדים בשטראוסברג.

מדי הרגימנט היו זהים למדי החיילים הרגילים בצבא העם למעט חפת כבוד מיוחד הנושא את שם הגדוד על השרוול השמאלי. הרגימנט היה מצויד ב-27 משוריינים מדגם BTR-60 ותותחי ZPU 23 מ"מ.

==ראו גם==
* רגימנט המשמר פרידריך אנגלס
* רגימנט המשמר פליקס דזרז'ינסקי
* ואכטבטליון
* משטרת הבונדסטאג

==קישורים חיצוניים==
* [http://www.ddr-wissen.de/wiki/ddr.pl?Wachregiment_Hugo_Eberlein רגימנט המשמר הוגו אברליין] באתר לקסיקון גרמניה המזרחית 

קטגוריה:גרמניה המזרחית: צבא וביטחון
קטגוריה:רגימנטים
אלפונס קניג

אלפונס קניג (בגרמנית: Alfons König; 29 בדצמבר 1898 – 8 ביולי 1944) היה קצין גרמני בוורמאכט של גרמניה הנאצית במהלך מלחמת העולם השנייה אשר עוטר בצלב האבירים של צלב הברזל עם עלי אלון וחרבות. הוא נהרג ליד בוברויסק ב-8 ביולי 1944 במהלך מתקפת הקיץ הסובייטית, מבצע בגרטיון.

== ביוגרפיה ==
קניג נולד ב-29 בדצמבר 1898 במינכן. במלחמת העולם הראשונה הוא התנדב לשרת בצבא הקיסרות הגרמנית, והצטרף לרגימנט כוחות הרריים, ולאחר המלחמה פרש מהצבא. הוא התגייס מחדש לוורמאכט ב-1937, בדרגת לויטננט מילואים (כלומר בלי לסיים את לימודיו בבית ספר צבאי). מאז 1939  שירת כמפקד פלוגת חי"ר בדרגת אובר-לויטננט.

הוא השתתף במערכה הפולנית והצרפתית, עוטר בעיטורי צלב הברזל בשתי הדרגות, ובדצמבר 1940 עוטר בצלב האבירים של צלב הברזל.

מאז 22 ביוני 1941 השתתף במבצע ברברוסה בדרגת האופטמן ופיקד על גדוד של דיוויזיית הרגלים ה-57 (קרבות באוקראינה). בפברואר 1943 הוענק לו תוספת עלי אלון לעיטור צלב האבירים של צלב הברזל עבור פעולותיו בקרב חרקוב השלישי. בנובמבר 1943 מונה למפקד רגימנט הגרנדירים ה-199, והועלה לדרגת אוברסט-לויטננט. ביוני 1944, הוענק לו תוספת חרבות לעיטור צלב האבירים של צלב הברזל על פעולותיו בקרב דנייפר ובקרב קורסון-צ'רקאסי. ב-8 ביולי 1944 נהרג קניג נהרג בפעולה בכיס בוברויסק במהלך מבצע בגרטיון, ולאחר מותו הועלה לדרגת אוברסט.

== קישורים חיצוניים ==
* [https://www.lexikon-der-wehrmacht.de/Personenregister/K/KoenigA.htm אלפונס קניג] באתר lexikon-der-wehrmacht 

קטגוריה:חיילי הרייכסווהר
קטגוריה:מעוטרי צלב האבירים עם עלי אלון וחרבות
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:ילידי 1898
קטגוריה:נפטרים ב-1944
דינה בן טל

דינה בן טל-גננסיה (נולדה ב-1974) היא מנכ"לית חברת התעופה הישראלית- אל על מ-7 באפריל 2022.<ref></ref>

== ביוגרפיה ==
בן טל גדלה במושב שחר. היא בעלת תואר ראשון בכלכלה ומינהל עסקים מהאוניברסיטה העברית בירושלים, ותואר שני במנהל עסקים מאוניברסיטת תל אביב.

בן טל הייתה שותפה בחברת הייעוץ טאסק. ב-2008 עברה לעבוד באל על ושימשה בתפקידים שונים, מתוכם שש שנים כראש אגף ניהול ההכנסות ושנה כסמנכ"לית המסחר והקשרים התעופתיים.

ב-7 באפריל 2022 אישר דירקטוריון אל על את מינויה למנכ"לית החברה, והיא האישה הראשונה שנבחרה לתפקיד. בן טל החליפה את אביגל שורק, שפרש מתפקידו.

== קישורים חיצוניים ==

* 

== הערות שוליים ==

קטגוריה:נשות המושב
קטגוריה:אנשי המושב
קטגוריה:מנכ"לי אל על
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים

קטגוריה:ישראליות שנולדו ב-1974
קטגוריה:ישראלים שנולדו ב-1974
קטגוריה:בוגרי האוניברסיטה העברית בירושלים: בית הספר למנהל עסקים
קצת שמח קצת עצוב

קצת שמח קצת עצוב הוא האלבום ה-26 של הזמר הישראלי אייל גולן. חלקו הראשון של האלבום יצא לאור ב-3 באפריל 2022, וחלקו השני ב-4 באפריל, בהוצאת חברת התקליטים "ליאם הפקות". "קצת שמח קצת עצוב" הוא אלבום בסימן 30 שנות קריירה של גולן. שירי האלבום נכתבו, הולחנו, עובדו והופקו על ידי גולן עצמו וכן אמנים שונים דוגמת אבי אוחיון, תמר יהלומי, סתיו בגר ותמיר צור. האלבום הוקלט ב-2022 ב-Musical Minds Studio.

== רשימת רצועות ==

== הערות שוליים ==

קטגוריה:אלבומי 2022
קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי טליס
קטגוריה:אלבומים שהופקו על ידי סתיו בגר
קטגוריה:אלבומי חברת ליאם הפקות
ואכטבטליון

גדוד המשמר של משרד ההגנה הפדרלי (בגרמנית: Wachbataillon beim Bundesministerium der Verteidigung או בקיצור WachBtl BMVg) הידוע יותר בכינוי ואכטבטליון - גדוד המשמר, הוא גדוד מיוחד בבונדסוור אשר תפקידו לשמש כמשמר כבוד עבור מנהיגי המדינה והצבא.

==מבנה==
הוואכטבטליון הוקם ב-15 בפברואר 1957. הוא כולל 1,000 חיילים המחולקים לשבע פלוגות. הוא כפוף לפיקוד המשימות הטריטוריאליות של הבונדסוור.

הוואכטבטליון משמש כמשמר כבוד עבור נשיא גרמניה, קנצלר גרמניה, שר ההגנה הפדרלי ומפכ"ל הבונדסוור. פרט לכך משמש הוואכטבטליון כמשמר טקסי במשרד ההגנה. כמו כן הוואכטבטליון מבצע את "הקעקוע הגדול" באירועים מיוחדים, ונוכח לעיתים גם בטקסי שבועת חיילי הבונדסוור. אף על פי שתפקידם העיקרי של חיילי הוואכטבטליון הוא טקסי בעיקרו, הם אמורים גם להגן על חברי ממשלת גרמניה במצבים של משבר אמיתי, ולפיכך עוברים אימוני חי"ר סדירים.

==גיוס==
חיילי הוואכטבטליון מגויסים מכל שלוש הזרועות של הבונדסוור (הצבא, דויטשה מרינה ולופטוואפה). הם לובשים מדים של כוחות היבשה, אולם מחזיקים ברשותם גם מדים של הצי וחיל האוויר. הם נבדלים משאר החיילים באמצעות תג כומתה שעליו האות W.

מכיוון שהוואכטבטליון הוא בעיקרו משמר כבוד טקסי, חייליו מחויבים להופעה חיצונית מכובדת ומרשימה. בין 1957–2009, לוואכטבטליון יכלו להתגייס רק גברים בגובה שנע בין 1.79 ל-1.93, עם בריאות טובה ומשקל גוף תקין. החל מ-2009 גם נשים יכולות להתגייס לוואכטבטליון, אולם החיילת הראשונה התגייסה רק ב-2011. באותה שנה הוקלו דרישות הגובה, ומאז יכולים להתקבל לוחמים או לוחמות שגובהם נע בין 1.75 ל-2.00. ב-2012 קיבלה לראשונה קצינה את הפיקוד על אחת ממחלקות הגדוד.

גם כיום מחויבים חיילי הוואכטבטליון לשמור על משקל תקין, ונאסר עליהם להרכיב משקפיים ולגדל זקן או שפם. חיילי הוואכטבליון נוהגים להתייחס לשלושת האיסורים הללו בהומור בתור "שלושת הב' אסורים" (verbotene drei Bs – keine Brille, kein Bart, kein Bauch).

==גלריה==
<gallery widths=200 heights=150>
קובץ:Großer Zapfenstreich auf dem Münchner Platz in Bonn.jpg|אנשי הוואכטבטליון מבצעים את "הקעקוע הגדול" מול משרד ההגנה ב-2002
קובץ:Angela Merkel - Αντώνης Σαμαράς.jpg|הוואכטבטליון במשמר כבוד עבור אנגלה מרקל ואנטוניס סמאראס
קובץ:Staatsakt Helmut Schmidt.DSC 0465.Großes Ehrengeleit.ajb.jpg|אנשי הוואכטבטליון בהלווייתו של הלמוט שמידט
קובץ:P061913PS-1798 (9317455604).jpg|הוואכטבטליון מלווים את הזוג ברק ומישל אובמה בדרכם לאייר פורס 1
</gallery>

==קישורים חיצוניים==

* 

קטגוריה:יחידות הבונדסוור
קטגוריה:גדודים
Paradise Again

Paradise Again (בעברית: גן עדן שוב) הוא אלבום הבכורה של להקת הדי ג'יים השוודית Swedish House Mafia. האלבום יצא לאור ב-12 באפריל 2022, בהוצאת חברות התקליטים ריפבליק רקורדס ו-SSA.<ref></ref> האלבום כולל שיתופי פעולה עם , אייסאפ רוקי, קוני קונסטנס, יאקוב מוהלרד, מאפיי, סיינבו סיי, סטינג, טיי דולה סיין ודה ויקנד.<ref></ref>

מתוך האלבום יצאו ארבעה סינגלים, כאשר השלישי, "Moth to a Flame", הגיע למקום ה-27 במצעד בילבורד הוט 100 ולמקום השני במצעד שירי הדאנס/אלקטרוני.<ref></ref> על מנת לקדם את האלבום, Swedish House Mafia יצאו לסיבוב הופעות הנקרא, "Paradise Again World Tour", בנוסף לכך שהופיעו במהלך פסטיבל קואצ'לה יחד עם הזמר דה ויקנד.<ref></ref><ref></ref>

== רקע והכרזה ==

בפברואר 2021, המנהל האמנותי של Swedish House Mafia, אלכסנדר וסלי, והמנהל הקודם, מקס הולמסטרנד, שיתפו סרטונים של הקבוצה והודיעו שהיא עובדת על מוזיקה חדשה.<ref></ref> חודש לאחר פרסום הסרטונים, הקבוצה נפרדה מחברת התקליטים לשעבר שלה, קולומביה רקורדס.<ref></ref> באפריל, חתמה על חוזה הקלטות עם המנהל ואסים "סאל" סלייבי, ורמזה על שיתוף פעולה פוטנציאלי עם דה ויקנד.<ref></ref> ב-15 ביולי, Swedish House Mafia הודיעה שהיא חתמה על חוזה הקלטות עם בחברת התקליטים ריפבליק רקורדס ושהיא מתכננת להוציא את אלבום האולפן הראשון שלה בהמשך השנה. בעקבות ההכרזה, הוציאה הקבוצה את הסינגל המוביל מהאלבום, "It Gets Better".<ref></ref> ב-19 ביולי הוציאה הקבוצה את הסינגל השני מהאלבום, "Lifetime", ביחד עם טיי דולה סיין ו-.<ref></ref> הסינגל השלישי מהאלבום, "Moth to a Flame", שהוקלט ביחד עם דה ויקנד, יצא לאור ב-22 באוקטובר.<ref></ref>

ב-10 בפברואר 2022, הודיעה הקבוצה כי אלבום הבכורה שלה, Paradise Again, הושלם.<ref></ref> ב-3 במרץ, הוציאה הקבוצה את הסינגל הרביעי מהאלבום "Redlight" ביחד עם הזמר סטינג, וחשפה ש-Paradise Again ייצא לאור ב-15 באפריל.<ref></ref> הקבוצה חשפה את רשימת השירים של האלבום ב-7 באפריל.<ref></ref>

== קידום ==
Swedish House Mafia ביצעה מאשאפ של הסינגלים "It Gets Better" ו-"Lifetime" בתוכנית הלילה של ג'ימי פאלון וגם בטקס פרסי הווידאו קליפים של MTV לשנת 2021.<ref></ref><ref></ref> באוקטובר 2021, כדי לחגוג את יציאתו של "Moth to a Flame", התארחה בפרק העשרים של תוכנית הרדיו "Apple Music 1".<ref></ref> באותו החודש הכריזה הקבוצה על סיבוב ההופעות הראשון שלה מזה עשר שנים; סיבוב הופעות העולמי הנקרא, "The Paradise Again World Tour", אשר התחיל ביולי 2022.<ref></ref>

בינואר 2022, אושר שהקבוצה צפויה להופיע בפסטיבל קואצ'לה, אך התאריך טרם נחשף.<ref></ref> ב-6 באפריל, עשרה ימים לפני תחילת הפסטיבל, הקבוצה הודיעה שהיא תופיע במופע השלישי במקום הראפר האמריקאי קניה וסט, זאת לאחר שיממה לפני הודיע על כך שלא ישתתף בפסטיבל. במקביל, חשפה הקבוצה שהיא תוביל את הפסטיבל לצד דה ויקנד.<ref></ref><ref></ref>

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Paradise Again
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|15 באפריל 2022
|הורדה דיגיטלית • הזרמת מוזיקה • תקליטור
|ריפבליק • SSA
|<ref></ref>
|-
|}

==קישורים חיצוניים==

==הערות שוליים==

קטגוריה:אלבומי בכורה מ-2022
קטגוריה:אלבומים באנגלית
קטגוריה:אלבומי חברת ריפבליק רקורדס
רגימנט המשמר פרידריך אנגלס

רגימנט המשמר פרידריך אנגלס (בגרמנית: Wachregiment „Friedrich Engels“) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את אנשי משרד ההגנה הלאומי ולשמש להם כמשמר כבוד. הרגימנט נקרא על שמו של פרידריך אנגלס - שותפו לדרך של קרל מרקס.

==היסטוריה==
הרגימנט הוקם ב-1962 על בסיס שלוש פלוגות שנלקחו מרגימנט המשמר הוגו אברליין. התואר "פרידריך אנגלס" הוענק לו רק ב-1970. מטרת הרגימנט הייתה להגן על סגל משרד ההגנה הלאומי (בניגוד לרגימנט הוגו אברליין שהיה אמון על הגנת בנייני המשרד). כמו כן, אנשי הרגימנט שימשו כמשמר כבוד עבור בכירי ממשלת גרמניה המזרחית וביצעו את טקס "הקעקוע הגדול" באירועים חגיגיים. כמו כן, משמר כבוד מחיילי הרגימנט הוצב בבית המשמר החדש. החלפת משמרות חגיגית נערכה שם בכל יום רביעי. 

מכיוון שעל פי ההסכמים שהושגו אחרי מלחמת העולם השנייה ברלין הייתה אמורה להיות עיר מפורזת שלא יהיו בה כוחות גרמניים, הוכפף הרגימנט באופן רשמי למפקד הכוחות הסובייטיים בגרמניה.

==ראו גם==
* רגימנט המשמר הוגו אברליין
* רגימנט המשמר פליקס דזרז'ינסקי
* ואכטבטליון
* משטרת הבונדסטאג

==קישורים חיצוניים==

* [https://web.archive.org/web/20100130045001/http://www.augengeradeaus.de/ רגימנט המשמר פרידריך אנגלס]
* [https://www.youtube.com/watch?app=desktop&v=ykIkX5MiWTc סרטון של חיילי הרגימנט]

קטגוריה:גרמניה המזרחית: צבא וביטחון
קטגוריה:רגימנטים
רגימנט המשמר פליקס דזרז'ינסקי

רגימנט המשמר פליקס דזרז'ינסקי (בגרמנית: Wachregiment Feliks Dzierzynski) היה רגימנט מיוחד של צבא העם הלאומי - צבאה של גרמניה המזרחית. הרגימנט היה כפוף לשטאזי - המשטרה החשאית של גרמניה המזרחית, ותפקידו היה להגן על מוסדות השלטון של מפלגת האיחוד הסוציאליסטי של גרמניה.

==היסטוריה==
ב-1 בינואר 1951 הוקם רגימנט המשמר ה-1. אף על פי שאנשי הרגימנט היה חיילים סדירים, הרגימנט היה כפוף לשטאזי. הפעילות הגלויה של חיילי הרגימנט נועדה להשלים את הפעילות החשאית של השטאזי. מטרתם של אנשי הרגימנט הייתה להגן על מבני השלטון של מפלגת האיחוד הסוציאליסטי של גרמניה, ובהמשך גם לאבטח את בכירי המפלגה. ב-1953 השתתפו חיילי הרגימנט בדיכוי המרד המזרח-גרמני. באוגוסט 1961 השתתפו חיילי הרגימנט בהקמת חומת ברלין. ב-1967 קיבל הרגימנט את השם פליקס דזרז'ינסקי על שמו של מייסד הצ'קה.

אף על פי שרשמית הכוח היה בגודל של רגימנט, בפועל הוא הלך וגדל במהלך השנים עד שהפך לדיוויזיה קטנה. לרגימנט היה גם כוח קומנדו מיוחד לביצוע משימות מיוחדות. לאחר איחוד גרמניה מחדש נחשף כי חיילי הרגימנט השתתפו באימון טרוריסטים מאש"ף ומארגוני טרור אחרים במזרח התיכון ובדרום אמריקה.

==ראו גם==
* רגימנט המשמר הוגו אברליין
* רגימנט המשמר פרידריך אנגלס
* ואכטבטליון
* משטרת הבונדסטאג

==קישורים חיצוניים==

* [http://runde-ecke-leipzig.de/sammlung/pop_zusatz.php?w=w00016 רגימנט המשמר פליקס דזקז'ינסקי]

קטגוריה:גרמניה המזרחית: צבא וביטחון
קטגוריה:רגימנטים
המשמר המלכותי של בהוטן

המשמר המלכותי של בהוטן הוא אחד משלוש הזרועות המרכיבות את הכוחות המזוינים של בהוטן לצד הצבא המלכותי, המשטרה המלכותית. המשמר המלכותי כולל את 1,000 החיילים המובחרים ביותר של הצבא המלכותי, אשר אמונים על הגנת משפחת המלוכה הבהוטנית. המשמר נמצא תחת פיקודו האישי של מלך בהוטן.

חיילי המשמר מקבלים את הציוד המתקדם ביותר של הצבא המלכותי ועוברים אימונים נוקשים בהודו. חיילי המשמר הוכיחו את עצמם במהלך מבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. בפיקודו האישי של המלך ג'יגמה סינגייה ואנגצ'וק, הוביל המשמר את ההתקפות כנגד הבדלנים ונחל ניצחונות רבים עם אבדות מעטות.

במערב, ספג המשמר המלכותי ביקורת מארגוני זכויות אדם בטענה שהוא מבצע מעצרים שרירותיים ואפילו עינויים כנגד מתנגדים למשפחת המלוכה.

==קישורים חיצוניים==
* 
* [https://www.rba.bt/rba_in_media.php המשמר המלכותי של בהוטן] באתר הצבא המלכותי של בהוטן

==הערות שוליים==

קטגוריה:בהוטן: צבא וביטחון
ג'טסון פמה

ג'טסון פמה (בדזונגקה: རྗེ་བཙུན་པདྨ; נולדה ב-4 ביוני 1990) היא רעייתו של ג'יגמה קיזר נאמגייל ואנגצ'וק, מלך בהוטן. נושאת בתואר "מלכת הדרקון".

==ביוגרפיה==
פמה נולדה בטהימפהו ב-4 ביוני 1990. הן משפחת אביה והן משפחת אמה הן משפחות אצולה מהחזקות ביותר בבהוטן. היא צאצאית של מלך הדרקון אוגיין ואנגצ'וק. בין 1995–1998 למדה בבתי הספר של האצולה הבהוטנית ובין 1999–2008 למדה בבתי ספר בהודו. לאחר מכן החלה ללמוד באוניברסיטת ריג'נט'ס בלונדון, שם סיימה תואר ביחסים בינלאומיים, עם פסיכולוגיה ותולדות האמנות כמקצועות משניים. מגיל צעיר התעניינה מאוד בכדורסל, ואף שימשה כקפטנית קבוצת הכדורסל של בית הספר שלה. היא המשיכה לשמור על התעניינות זו גם אחרי שהפכה למלכה.

אחיה הבכור של פמה, דאסהאו תהינלי נורבו, נישא לנסיכה אופולמה צ'ודן וינגצ'וק אחותו של ג'יגמה קיזר נאמגייל ואנגצ'וק, מלך בהוטן. אחותה יאטסו לאמו נישאה לאחי המלך ג'יגם דורג'י ואנגצ'וק. עם פתיחת הפרלמנט הבהוטני ב-20 במאי 2011 הודיע המלך כי הוא ופמה מאורסים. ב-13 באוקטובר של אותה שנה הם נישאו בטקס מסורתי בטהימפהו. לאחר הטקס הכתיר אותה המלך כמלכת הדרקון. אף על פי שהחוק בבהוטן מתיר למלך לשאת כמה נשים, ג'יגמה הודיע כי לא ישא עוד נשים בנוסף על פמה.

פמה מלווה את בעלה בביקורים מלכותיים בבהוטן ומחוצה לה. היא ידועה בבהוטן בתמיכתה בשמירה על איכות הסביבה. כמו כן, היא מקדמת סיוע לילדים עם צרכים מיוחדים, והיא גם הפטרונית של ארגונים העוסקים בתרומת כליה. מאז 2016 היא נשיאת הצלב האדום בבהוטן.

==משפחתה==
לפמה וג'יגמה שני ילדים:
* ג'יגמה נאמגייל ואנגצ'וק (נולד ב-5 בפברואר 2016)
* ג'יגמה אוגיין ואנגצ'וק (נולד ב-19 במרץ 2020)

==קישורים חיצוניים==

* [https://www.regents.ac.uk/her-majesty-the-gyaltsuen-jetsun-pema-wangchuck-queen-of-bhutan Her Majesty The Gyaltsuen Jetsun Pema Wangchuck, Queen of Bhutan]

==הערות שוליים==

קטגוריה:מלכות רעיות
קטגוריה:המלוכה הבהוטנית
קטגוריה:ילידות 1990
קטגוריה:ילידי 1990
מלכת הדרקון

מלכת הדרקון הוא התואר הרשמי המוענק לבת-זוגו של מלך בהוטן.

מלכת הדרקון חובשת את כתר הפניקס, הכתר הרשמי שנחבש על ראשי מלכות בהוטן.

בשפת דזונגקה, בהוטן ידועה בשם "דרוקיול" ("ארץ דרקון הרעם"). לפיכך, מלכי בהוטן נקראים "דרוק גיאלפו" ("מלך הדרקון"), והעם הבהוטני קורא לעצמו "דרוקפה" ("עם הדרקון").

מלכת הדרקון הנוכחית היא ג'טסון פמה.

==רשימת המפקדים העליונים==
{| class="wikitable"
|-
! width="190" | דיוקן
! width="210" | שם
! width="170" | בן-זוג
! width="120" | תאריך לידה
! width="120" | תאריך פטירה
|-
| 105x105 פיקסלים || טסונדואה פמה לאמו || אוגיין ואנגצ'וק || 1886 || אפריל 1922
|-
| 105x105 פיקסלים || פונטשו צ׳ודן || ג'יגמה ואנגצ'וק, מלך בהוטן || 1911 || 24 באוגוסט 2003
|-
| 105x105 פיקסלים || פמה דצ'ין || ג'יגמה ואנגצ'וק, מלך בהוטן || 1918 || 1991
|-
| 105x105 פיקסלים || קסאנג צ׳ודן || ג'יגמה דורג'י ואנגצ'וק, מלך בהוטן || 21 במאי 1930 || 
|-
| 105x105 פיקסלים || דורג'י ואנגמו || ג'יגמה סינגייה ואנגצ'וק || 10 ביוני 1955 || 
|-
| 105x105 פיקסלים || טשרינג פם || ג'יגמה סינגייה ואנגצ'וק || 22 בדצמבר 1957 || 
|-
| 105x105 פיקסלים || טשרינג יאנגדון || ג'יגמה סינגייה ואנגצ'וק || 21 ביוני 1959 || 
|-
| 105x105 פיקסלים || סאנגאי צ׳ודן || ג'יגמה סינגייה ואנגצ'וק || 11 במאי 1963 || 
|-
| 105x105 פיקסלים || ג'טסון פמה || ג'יגמה קיזר נאמגייל ואנגצ'וק, מלך בהוטן || 4 ביוני 1990 || 
|}

==קישורים חיצוניים==
* [http://www.royalark.net/Bhutan/bhutan3.htm אתר העוסק בבהוטן]

קטגוריה:המלוכה הבהוטנית
קטגוריה:מלכות
המשטרה המלכותית של בהוטן

המשטרה המלכותית של בהוטן (בדזונגקה: རྒྱལ་གཞུང་འབྲུག་གི་འགག་སྡེ་) היא המשטרה הלאומית של בהוטן האמונה על שמירת החוק והסדר ומניעת הפשיעה בממלכה. במקביל, משמשת המשטרה המלכותית גם כזרוע השלישית של הכוחות המזוינים של בהוטן לצד הצבא המלכותי והמשמר המלכותי.

==היסטוריה==
ב-1 בספטמבר 1965 הועברו 555 לוחמים מהצבא המלכותי של בהוטן והם היוו את הבסיס להקמת המשטרה המלכותית. בתחילה נקראה היחידה "משמר הגבול של בהוטן", ורק ב-1980 הפכה היחידה למשטרה סדירה, עדיין כחלק מהצבא. ב-2009 הוקמה מערכת משטרתית חדשה שהייתה צבאית רק למחצה.

==סמכויות==
בנוסף לאכיפת החוק, המנדט של משטרת בהוטן המלכותית גדל מאז חוק 2009 וכולל את ניהול בתי הסוהר, שיקום נוער וניהול אסונות. החוק משנת 2009 מספק למשטרה המלכותית מסגרת מהותית ופרוצדורלית לתחומי שיפוט, סמכויות מעצר (עם ובלי צו), חקירה, תביעה, חיפוש ותפיסה, זימון עדים והסדרת אספה ציבורית ומטרד ציבורי.

המשטרה מוסמכת להשתמש בכוח כדי "לשכך הפרת שלום, או לפזר אספה בלתי חוקית, שסירבה להתפזר או מגלה נחישות לא להתפזר", אולם יש להגביל את השימוש בכוח "ככל אפשרי" תוך שימוש ב"נשק הכי פחות קטלני שהנסיבות מאפשרות." אמצעים לא קטלניים הנדרשים לפני השימוש בכוח קטלני כוללים תותחי מים, גז מדמיע, אלות וכדורי גומי; ירי תחמושת חיה לתוך המונים מותר רק לאחר ירי יריות אזהרה באוויר.

חוק 2009 כולל קוד התנהגות, חובות, חובות מיוחדים במהלך בחירות ואסונות, ואיסור על השתתפות בפעילות פוליטית. הוא גם מסדיר כלי ירייה הן למשטרה והן לאזרחים, המחייב רישום של כלי ירייה פרטיים במשטרה.

==קישורים חיצוניים==
* 
* [https://web.archive.org/web/20110706162637/http://www.constitution.bt/TsaThrim%20Eng%20(A5%29.pdf מסמך ההוראות של המשטרה המלכותית]

קטגוריה:בהוטן: צבא וביטחון
בהוטן
תזמורת הבידור של קול ישראל

תזמורת הבידור של קול ישראל הוקמה בשנת 1960 ופעלה עד תחילת 1965, לשם נגינת מוזיקה קלה שתלווה מופעים של "קול ישראל", ותשודר ב"גל הקל". 

להקמתת התזמורת הוזמן לישראל המנצח ההולנדי , שצבר ניסיון כמי שניצח על התזמורות שליוו את מתחרי האירוויזיון. הוא שהה בישראל כחצי שנה, והקים את תזמורת הבידור, שמנתה 34 נגנים. במקביל הכשיר את משה וילנסקי ומלחינים נוספים בהכנת עיבודים לתזמורת. 

התזמורת הופיעה מדי שבועיים, בדרך כלל באולם "אהל שם" בתל אביב, במופע שנקרא "בידור 60" (החל מפברואר 1960), ואחר כך "בידור 61", "בידור 62" וכו'. עם מנצחי התזמורת נמנו גארי ברתיני, משה עצמון, ליאון אלפסי, משה וילנסקי, יצחק גרציאני, אריה לבנון, לסלו רוט, שמעון כהן ואלי רובינשטיין. את המופעים הנחתה עפרה סמואל, שאליה הצטרפו לעיתים עזריה רפפורט ורבקה מיכאלי. בכל מופע ניגנה התזמורת עיבוד לשיר מוכר, וליוותה אמנים אחדים. כל מופע נמשך כשעתיים, והוא שודר בשני חלקים ביום רביעי. בעקבות הצלחת התוכנית היא נערכה אחת לחודש בהיכל התרבות.

בנוסף להופעות הפומביות עסקה התזמורת גם בהקלטת יצירות מוזיקליות. 

בשנת 1962 החלה התזמורת בהופעות בתוכנית נוספת מדי שבועיים, "השרביט מורם", בניהולו המוזיקלי של אדי הלפרן ובהנחיית עפרה סמואל. התוכנית כללה מוזיקה קלאסית קלה, מחזות זמר, עיבודים תזמורתיים ונעימות. גם תוכנית זו שודרה בגל הקל בימי רביעי. התוכנית הופסקה לאחר כשנתיים. 

בשנת 1963 הפיק העיתון "הארץ" תקליט בשם "'עד אור הבוקר", ובו תריסר נעימות בביצוע התזמורת. 

בנובמבר 1964 פתחו חברי התזמורת בשביתה, בדרישה שתינתן להם קביעות. בתגובה קיבלו נגני התזמורת הודעות פיטורים, ובפברואר 1965 פורקה התזמורת. היא הוחלפה בהרכב קטן יותר שנקרא "תזמורת ההקלטות של קול ישראל", שהמשיכה במופעי "בידור 65".

==לקריאה נוספת==
* איזי מן, קול ישראל מירושלים: מדינה מאחורי המיקרופון, רשות השידור ופרינטיב, 2008.
* מרדכי נאור, ימי הרדיו שלנו: 40 השנים הראשונות, 1972-1932, ספריית יהודה דקל והמועצה לשימור אתרי מורשת בישראל, 2022.

==קישורים חיצוניים==
* 

==הערות שוליים==

קטגוריה:תזמורות ישראליות
קטגוריה:קול ישראל
פראבו רם שארמה

פראבו רם שארמה (בנפאלית: प्रभु राम शर्मा; נולד ב-5 בינואר 1964) הוא גנרל נפאלי המשמש כראש מטה הצבא (מקביל לרמטכ"ל) הנוכחי של הכוחות המזוינים של נפאל.

==ביוגרפיה==
שארמה נולד בקטמנדו ב-5 בינואר 1964. ב-1984 התגייס לצבא הנפאלי. הוא שירת בצבא במשך 37 שנים, וב-9 בספטמבר 2021 מונה לראש מטה הצבא (מקביל לרמטכ"ל). ב-10 בנובמבר של אותה שנה הוא קיבל דרגת כבוד של גנרל בצבא הודו.

במקביל לשירותו הצבאי, לשארמה יש תואר שני בהיסטוריה מאוניברסיטת טריבהואן ותואר שני בפילוסופיה, הגנה ולימודי אסטרטגיה מאוניברסיטת מדרס. הוא נשוי לסוניטה שארמה ויש להם שתי בנות.

==הערות שוליים==

קטגוריה:נפאלים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:נפאל: צבא וביטחון
קטגוריה:ילידי 1964
יוסיף מיסאק

יוסיף מיסאק (8 באפריל 1948–18 ביולי 2017, לביב) הוא מדען אוקראיני בתחום כוח וחום ופעילות תחנות כוח, פרופסור של אוניברסיטה טכנית בלביב.

==ביוגרפיה==
יוסיף מיסאק נולד בכפר במחוז לבוב בשנת 1948. בשנת 1972 הוא סיים לימודי הנדסה באוניברסיטה טכנית של לביב והתחיל לעבוד בתכנון תחנות כוח. הוא נקלט כמהנדס מתחיל ובהמשך הקריירה מונה למנהל בתחום הנדסה ומדע של הארגון ולמנכ"ל של החברה.

בשנת 1989 מיסאק התחיל ללמד באוניברסיטה טכנית בה למד. בשנת 1994 הוא סיים עבודת הדוקטורט ובשנת 1996 מונה למנהל קתדרה של תחנות כוח. באותה שנה מונה לפרופסור.

יוסיף מיסאק היה פעיל בתחום ניתוח פעילות של תחנות כוח ופיתוח אמצעים להגדלת יעילותם. בתקופת ברית המועצות המצאות שלו נוצלו באוקראינה הסובייטית וברפובליקות סובייטיות נוספות. הוא פרסם כ-450 מאמרים, קיבל כ-100 פטנטים ופרסם 7 ספרים בנושא. בשנת 2012 הוא היה חבר של צוות שכלל גם איסאק סיגל שקיבל פרס אוקראינה למדע ולטכנולוגיה על תרומתם בתחום.

הוא היה פעיל במסגרת אקדמיה למדע של אוקראינה ובמסגרת משרד למדע וטכנולוגיה של המדינה.

== קישורים חיצוניים ==
* [https://web.archive.org/web/20191212134257/http://wiki.lp.edu.ua/wiki/%D0%9C%D0%B8%D1%81%D0%B0%D0%BA_%D0%99%D0%BE%D1%81%D0%B8%D1%84_%D0%A1%D1%82%D0%B5%D0%BF%D0%B0%D0%BD%D0%BE%D0%B2%D0%B8%D1%87 ביוגרפיה]

קטגוריה:מדענים סובייטים
קטגוריה:מדענים אוקראינים
קטגוריה:מהנדסים אוקראינים
קטגוריה:ילידי 1948
קטגוריה:נפטרים ב-2017
הבחורים בסירה (סרט)

הבחורים בסירה (באנגלית: The Boys in the Boat) הוא סרט דרמה אמריקאי בבימויו של ג'ורג' קלוני, המבוסס על ספר באותו שם מאת דניאל ג'יימס בראון, בכיכובם של קאלום טרנר וג'ואל אדגרטון.

== עלילה ==
ג'ו רנץ, שננטש על ידי משפחתו בגיל צעיר, נאלץ לשרוד ביערות של מדינת וושינגטון, פונה להתאמן בחתירה ומשתתף באולימפיאדת ברלין שהתקיימה בשנת 1936.<ref name="RTEClooney"></ref>

== שחקנים ודמויות ==
* קאלום טרנר – ג'ו רנץ
* פיטר גינס – ג'ורג' יומנס פוקוק
* ג'ואל אדגרטון – אל אולבריקסון
* ג'ק מולהרן – דון יום
* סם סטרייק – רוג'ר מוריס
* לוק סלאטרי – בובי מוק
* תומאס אלמס – צ'וקי דייס
* טום וארי – ג'וני וייט
* ברוס הרבלין-ארל – שורטי האנט
* הדלי רובינסון - ג'ויס סימדרס
* קורטני הנגלר – הייזל אולבריקסון
* ג'יימס וולק – טום בולס
* כריס דיאמנטופולוס – רויאל בראם

== הפקה ==
ב-3 במרץ 2011, חברת ויינשטיין רכשה את זכויות הסרט על הרומן כשקנת בראנה אמור לביים ודונה ג'יליוטי וג'ודי הופלנד מפיקות.<ref></ref><ref></ref> באוקטובר 2018, Lantern Entertainment (היורשת של חברת ויינשטיין) חתמה על חוזה עם מטרו גולדווין מאייר להפצת הסרט ברחבי העולם.<ref></ref> במרץ 2020, פורסם שג'ורג' קלוני יביים ויפיק עם גרנט הסלוב ומארק ל. סמית' יופקד על התסריט.

== ליהוק ==
ב-1 בנובמבר 2021, פורסם כי קאלום טרנר יגלם את ג'ו רנץ.<ref></ref> בפברואר 2022 פורסם על ליהוק נוסף, של ג'ואל אדגרטון והדלי רובינסון.<ref></ref> קורטני הנגלר וג'יימס וולק לוהקו במרץ,<ref>[https://deadline.com/2022/03/george-clooney-the-boys-in-the-boat-adds-cobra-kai-star-courtney-henggeler-1234968904/ George Clooney’s ‘The Boys In The Boat’ Adds ‘Cobra Kai’ Star Courtney Henggeler]</ref><ref>[https://deadline.com/2022/03/james-wolk-george-clooneys-boys-in-the-boat-mgm-1234972450/ James Wolk Joins George Clooney’s Adaptation Of ‘The Boys In The Boat’ For MGM]</ref> וכריס דיאמנטופולוס לוהק באפריל.<ref>[https://deadline.com/2022/04/george-clooney-the-boys-in-the-boat-chris-diamantopoulos-1234994176/ George Clooney Movie ‘The Boys In The Boat’ Adds Chris Diamantopoulos]</ref>

הצילומים החלו במרץ 2022,<ref></ref> והיו אמורים להתקיים באולפני הקולנוע ווינרש בברקשייר, כמו גם בלוס אנג'לס ובברלין.<ref></ref>

==קישורים חיצוניים==

== הערות שוליים ==

קטגוריה:סרטי מטרו גולדווין מאייר
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים על אולימפיאדת ברלין (1936)
Only One (שיר של קרלי הנסון)

"Only One" הוא סינגל של הזמרת-יוצרת האמריקאית, קרלי הנסון.

השיר זכה לפופולריות, לאחר שהוכנס לרשימת השמעה של טיילור סוויפט באפל מיוזיק.<ref></ref> באפריל 2018, השיר "Only One" עמד על כ-400,000 הזרמות מדיה בממוצע מדי יום.<ref></ref>

נכון לאפריל 2022, השיר הושמע למעלה מ-72 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, בבימויו של Similar But Different, יצא בערוץ היוטיוב של הזמרת ב-30 במרץ 2018. נכון לאפריל 2022, הווידאו קליפ נצפה למעלה מ-1.4 מיליון פעמים.<ref></ref>

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
קטגוריה:בלדות פופ
דיאנה סילברס

דיאנה מרגרט סילברס (באנגלית: Diana Margaret Silvers; נולדה ב-3 בנובמבר 1997) היא שחקנית ודוגמנית אמריקאית ממוצא יהודי. היא ידועה בעיקר בזכות תפקידה כהופ בקומדיית ההתבגרות "חורשות את הלילה", מגי בסרט המותחן-אימה "מסיבה סוף" וכארין ניירד בסדרה הקומית של נטפליקס, "חיל החלל".

== ביוגרפיה ==
סילברס נולדה בלוס אנג'לס, קליפורניה שבארצות הברית, כחמישית מבין שישה ילדים שנולדו לאם נוצריה ממוצא שווייצרי, ולאב יהודי ממוצא אשכנזי. סילברס נרשמה לראשונה למחנה תיאטרון בגיל 12 אחרי שצפתה בסרט "מה עובר על גילברט", מה ששכנע אותה להתחיל קריירה במשחק. סילברס נרשמה לתיכון פליסיידס, בו התמידה לשחק טניס. היא הלכה לאוניברסיטת ניו יורק בה למדה משחק, אבל בהמשך עברה ללמוד היסטוריה כמקצוע עיקרי והמקצוע המשני שלה היה סרטים. היא פרשה מהאוניברסיטה בשנה השלישית בשלהי שנת 2017.

== קריירה ==
=== משחק ===
סילברס עשתה את הופעת הבכורה שלה בסדרת האימה של הולו, "Into The Dark". לאחר מכן השתתפה בסרט "מיסטר גלאס" של הקולנוען מ. נייט שאמלאן. היא זכתה בתפקיד בסרט "מסיבה סוף" למרות שחשבה שעשתה טעות באודישן. בסרט היא שיחקה את מגי תומפסון, שהחברים שלה מתיידדים עם הדמות שבהמשך תהלך עליהם אימים. במהלך הצילומים של הסרט, היא קיבלה את התסריט של הסרט "חורשות את הלילה" והתבקשה להשתתף באודישן לגלם את הנערה ראיין, אבל החליטה להתמודד על דמותה של הופ. באוקטובר 2018 דווח שסילברס לוהקה לסרט "Ava". בספטמבר 2019 היא לוהקה כארין ניירד לסדרה הקומית "חיל החלל" המשודרת בנטפליקס. היא הופיעה גם בסרט "Birds of Paradise" בתור קייט סנדרס.

=== דוגמנות ===
סילברס הצטרפה לסוכנות הדוגמנות IMG דרך חשבון האינסטגרם שלהם "We Love Your Genes" בשנה האחרונה של התיכון ואחרי שהתקבלה לאוניברסיטת ניו יורק. היא המשיכה לדגמן כדי לשלם על שכר הלימוד שלה. היא חתמה את תצוגת אופנת הסתיו של המעצבת הבריטית-יהודייה סטלה מקרטני.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="3" |2019
|מיסטר גלאס
|מעודדת
|
|-
|חורשות את הלילה
|הופ
|
|-
|מסיבה סוף
|מגי תומפסון
|
|-
|2020
|סוכנת במלכוד
|קאמיל
|
|-
|2021
|ציפורי גן עדן
|קייט סנדרס
|
|-
|2024
|Billy Knight
|אמילי
|
|-
|TBA
|The Killer
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2018
|Into the Dark
|קימברלי תומאס
|פרק: "Flesh & Blood"
|-
|2020 – 2022
|חיל החלל
|ארין ניירד
|תפקיד ראשי
|-
|TBA
|The Abandons
|דאליה טלר
|סדרה עתידית של נטפליקס
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יהודי
קטגוריה:אמריקאים ממוצא שווייצרי
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
ג'יגמה נאמגייל ואנגצ'וק

ג'יגמה נאמגייל ואנגצ'וק (בדזונגקה: འཇིགས་མེད་རྣམ་རྒྱལ་དབང་ཕྱུག; נולד ב-5 בפברואר 2016) הוא נסיך הכתר של בהוטן. בנם של ג'יגמה קיזר נאמגייל ואנגצ'וק, מלך בהוטן וג'טסון פמה.

==ביוגרפיה==
ג'יגמה נולד בטהימפהו ב-5 בפברואר 2016. הוא בנם של ג'יגמה קיזר נאמגייל ואנגצ'וק, מלך בהוטן והמלכה ג'טסון פמה. לכבוד לידתו נטעו אלפי אזרחים בהוטנים 108,000 עצים ברחבי הממלכה. עם לידתו הוכר כ"גיאלסה דרוק" ("נסיך הדרקון"). רק ב-16 באפריל של אותה שנה נערך טקס רשמי בו הוענק לו השם. לפני לידתו שימש דודו ג'יגייל אוגיין כנסיך הכתר של בהוטן, אולם עם לידתו הפך ג'יגמה לנסיך הכתר במקומו. ב-19 במרץ 2020 נולד לו אח צעיר בשם ג'יגמה אוגיין ואנגצ'וק.

==קישורים חיצוניים==

==הערות שוליים==

קטגוריה:המלוכה הבהוטנית
קטגוריה:נסיכים
קטגוריה:יורשי עצר
קטגוריה:ילידי 2016
Follow Me

"Follow Me" (בעברית: עקוב אחרי) הוא סינגל של הדי ג'יי ההולנדי, סם פלדט, והזמרת הבריטית, ריטה אורה, שיצא, על ידי חברות התקליטים Palm Tree ו-Good Soldier Songs, ב-10 בדצמבר 2021. השיר נכתב על ידי אלה הנדרסון, אולי גרין, דומיניק ליטל, מייק נידל, ריטה אורה וסם פלדט, והופק על ידי פלדט וליטל.<ref></ref>

נכון לאפריל 2022, השיר הושמע למעלה מ-32 מיליון פעמים בספוטיפיי.<ref></ref>

== וידאו קליפ ==
הווידאו קליפ, שצולם במדבר בקליפורניה, ובוים על ידי יוהנס לובון, יצא בערוץ היוטיוב של סם פלדט ב-17 בדצמבר 2021.<ref></ref> בווידאו קליפ, ניתן לראות חייו של זוג צעיר שעובד בחווה ומנסה לחסוך מספיק כסף כדי לעזוב.<ref></ref> נכון לאפריל 2022, הווידאו קליפ נצפה למעלה מ-2 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 10 בדצמבר 2021
|הורדה דיגיטלית, הזרמת מוזיקה
|Palm Tree, Good Soldier Songs
|<ref></ref>
|-
! scope="row" |איטליה
| 7 בינואר 2022
|להיט רדיו עכשווי
|סוני מיוזיק אנטרטיינמנט
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי סם פלדט
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:שירי דאנס-פופ
מעבר גלבוע

מעבר גלבוע, המוכר גם בשמות מעבר ג'למה ומחסום ג'למה, הוא מסוף מעבר בין שטחי הרשות הפלסטינית לישראל השוכן על כביש 60, סמוך לג'למה, מצפון לג'נין ומדרום לצומת יזרעאל. המעבר משמש למעבר פועלים פלסטינים לעבודה בתחומי הקו הירוק, למעבר סחורות אל הרשות הפלסטינית וממנה ולמעבר של ערבים ישראלים אל שטחי הרשות הפלסטינית (מעבר שנאסר על יהודים ישראלים).

במעבר שלושה מתחמים: למעבר סחורות בשיטת "גב אל גב" (אוזרח ביוני 2006), למעבר הולכי רגל (אוזרח בפברואר 2007) ולמעבר כלי רכב (אוזרח באוקטובר 2009). במעבר להולכי הרגל רשאים לעבור פלסטינים וזרים (לא ישראלים) בלבד. במעבר הרכב מורשים לעבור ערבים ישראלים בלבד. המעבר כולל חדר מיוחד לבדיקת מי שחשוד כמחבל מתאבד. בין השאר מאפשר המעבר הובלת סחורות אל נמל חיפה וממנו ואל מעבר נהר הירדן וממנו. בסופי שבוע ובחגים תנועת כלי הרכב הישראלים היא כפליים מאשר בימי חול.

היקף התנועה במעבר תלוי במצב הביטחוני. בשנת 2019 עברו במעבר בממוצע כ-7,000 הולכי רגל ביום. בשנת 2020 ירד הממוצע לכ-3,500 הולכי רגל ביום. אירועים ביטחוניים ומתיחות ביטחונית מובילים לסגירה זמנית של המעבר, לעיתים סגירה מלאה ולעיתים סגירה למעבר ערבים ישראלים.

==קישורים חיצוניים==
* [https://maavarim.mod.gov.il/he/CrossingPoints/Pages/Gilboa.aspx מעבר גלבוע], באתר של רשות מעברים יבשתיים
* [https://machsomwatch.org/he/taxonomy/term/1005 מחסום ג'למה], באתר מחסום Watch

== הערות שוליים ==

קלנדיה
קטגוריה:כביש 60
מרדקה 118

מרדקה 118 (באנגלית: Merdeka 118) הוא גורד שחקים הממוקם בקואלה לומפור, מלזיה. גובהו 678.9 מטרים והוא בן 118 קומות. בזכות כך, הוא הבניין השני בגובהו בעולם.

שמו של הבניין, Merdeka (שפירושו 'עצמאות'), נוצר בהשראת קרבתו לשני אצטדיונים: אצטדיון מרדקה ואצטדיון נגרה. צריח הבניין הושלם בנובמבר 2021.

בנייתו הסתיימה בנובמבר 2022, והבניין הפך לגבוה ביותר במלזיה ובדרום־מזרח אסיה – עבר בגובהו את מגדל שאנגחאי (בגובה 632 מטרים) והוא הבניין והמבנה השני בגובהו בעולם. עלה גם על 451.9 המטרים של מגדלי פטרונס שהיו הגבוהים במלזיה, ועלה בגובהו על Landmark 81 (בגובה 461 מטרים) והוא הבניין הגבוה ביותר ב-ASEAN. קטף את התואר בזכות הצריח בגובה 160 מטרים שבראשו. הבניין הוא גם הראשון במלזיה שקיבל דירוג פלטינה משולש לפי התקן האמריקאי לבנייה ירוקה LEED.

==ראו גם==
* גורדי השחקים הגבוהים בעולם
* מגדל כיכר טריידווינדס

==קישורים חיצוניים==

* 

==הערות שוליים==

קטגוריה:קואלה לומפור: גורדי שחקים
בית הקברות היהודי החדש בפראג

בית הקברות היהודי החדש (בצ'כית: Nový židovský hřbitov) בז'יז'קוב, פראג, צ'כיה, הוקם בשנת 1890 כדי להקל על בעיית במחסור במקומות קבורה בבית הקברות היהודי הישן בז'יז'קוב, ששרידיו סמוכים היום למגדל הטלוויזיה ז'יז'קוב.

הוא גדול פי 10 בערך מבבית הקברות היהודי העתיק בפראג ובו כ-100,000 קברים, ולכן יכול היה לשרת את הקהילה היהודית במשך מאה שלמה.<ref name="test">, Prague City Tourism</ref> למרות שלפי המסורת היהודית שרפת גווייה אסורה, בבית הקברות ישנו גם אזור ייעודי במיוחד להטמנת אפרי המתים בכדים, עבור אלה מבני הקהילה שגופתם נשרפה למרות האיסור. בית הקברות נמצא עד היום בשימוש ומופעל על ידי הקהילה היהודית בפראג.

בית הקברות ידוע באנדרטאות בסגנון האר נובו הרבות שלו, ביניהן, שתי אנדרטאות לבני משפחת פרוץ מעשה ידי יאן קוטרה, האנדרטה לאמן מקס הורב מעשה ידי יאן סטורסה בצורת טווס אבל, ויצירות רבות יוצאות דופן, בסגנון אר נובו של אמנים פחות מוכרים.<ref name="prague">Marie vitochova Jindrichkjer and Jiri Vsetecka, Prague and Art Nouveau, translation by Denis Rath and Mark Prescott, Prague: V Raji, 1995.</ref> אחד הקברים היפים יותר שייך למשפחת ולדס; הקבר מעוטר בשני פסלים, יצירות האמנות האחרונות שנעשו על ידי הפסל הצ'כי יוסף ואצלב מיסלבק, מי שיצר הפסל המפורסם של ואצלב הקדוש בכיכר ואצלב.

== אישים מפורסמים הקבורים בבית הקברות ==
* פרנץ קפקא
* ארן לורין 
* ארנושט לוסטיג
* ז'ירי אורטן 
* אוטה פאוול
* וילם פלוסר
* נתן אהרנפלד

==קישורים חיצוניים==

* [https://www.kehilaprag.cz/iw/page/%D7%91%D7%AA%D7%99-%D7%A2%D7%9C%D7%9E%D7%99%D7%9F/novy-zidovsky-hrbitov_318 בית העלמין היהודי החדש] באתר הקהילה היהודית של פראג

== הערות שוליים ==

קטגוריה:פראג: בתי קברות יהודיים
מניין (סרט)

מניין (באנגלית: Minyan) הוא סרט התבגרות להט"בי אמריקאי משנת 2020, המתאראת חוויותיו של נער יהודי דתי המתגלה כהומוסקסואל על רקע מגפת האיידס בשנות ה-80 בארצות הברית.

== הפקה ==
הסרט היה סרט הדרמה הראשון של במאי סרטי התעודה אריק סטיל. בסרט מככבים סמואל לוין, רון ריפקין, כריסטופר מקאן, ברוק בלום, אלכס הארט וכריס פרפטי. הסרט מבוסס על סיפור קצר באותו שם מאת דוד בזמוזגיס. התסריט פותח על ידי סטיל ודניאל פרל. הקרנת הבכורה הייתה בפסטיבל הסרטים הבינלאומי בברלין ב-2020. הסרט נכלל גם במסגרת פסטיבל הקולנוע ירושלים ה-37.

== עלילה ==
עלילת הסרט מתרחשת בשנות ה-80, בבברייטון ביצ', בברוקלין. לדייוויד (סמואל לוין), צעיר יהודי בן למשפחת מהגרים מברית המועצות, קשר קרוב במיוחד עם סבו האלמן, יוסף, יותר מאשר עם בני המשפחה האחרים. אביו נוהג להכותו ולהשפילו, בעוד אמו הדומיננטית מתערבת בחייו.

במהלך חיפוש אחר דירה חדשה עבור סבו, רב בניין המגורים בו הם מבקרים מסכים לקבל את יוסף, אבל רק בתנאי שדייוויד יצטרף אף הוא כדי לאפשר קיום מניין. דייוויד מתיידד עם שני דיירים מבוגרים, הרשל ואיציק, שהשכנים האחרים ורב הבניין בחרו לראות כידידים החולקים את אחת הדירות בבניין. באחת הסצינות אומר הרב לדייוויד ולסבו: 

הרחק מהוריו, דייוויד נהנה מחופש לחקור את מיניותו. הוא מבקר בגנים ציבוריים ובספריה המקומית. ערב אחד הוא נכנס לבר בפעם הראשונה בחייו, שם הוא פוגש את אריק ואת ברונו, עמו הוא מפתח קשר רומנטי ולומד על הקהילה הלהט"בית וסכנת האיידס.

== פיתוח התסריט ==
סטיל (במקור "סיגל") אמר שבסיפור עליו מתבסס הסרט, דמותו של דייוויד היא של נער סטרייט שמתוודע לזוג הומואים שמעולם לא יצאו מן האהרון, המתגוריים בדיור למבוגרים. סטיל שיכתב את הסיפור ולבקשת בזמוזגיס, ביסס אותו על ניסיונו האישי שלו.

== מועמדויות ופרסים ==
הסרט הוקרן בפסטיבל הסרטים בברלין ב-2020 בקטגוריית הסרט הטוב ביותר. בפסטיבל Oufest הסרט זכה בפרס הישג אמנותי יוצא דופן. הסרט זכה לציון לשבח במסגרת התחרות הבינלאומית של פסטיבל הקולונוע ירושלים באותה שנה<ref></ref>.

== ראו גם ==
* הגשר (סרט, 2006)
* להט"ב ויהדות

== קישורים חיצוניים ==

* 
* 
* 

== הערות שוליים ==

קטגוריה:תרבות להט"ב
קטגוריה:סרטים אמריקאיים
קטגוריה:סרטים אמריקאיים מבוססי ספרים
קטגוריה:סרטי התבגרות
קטגוריה:יהדות אמריקה הצפונית
קטגוריה:סרטי 2020
דיוויזיית השדה הרביעית של הלופטוואפה

דיוויזיית השדה של הלופטוואפה ה-4 (בגרמנית: 4. Luftwaffen-Feld-Division) הייתה דיוויזיה של הוורמכאט במהלך מלחמת העולם השנייה. הדיוויזיה הוקמה תוך שימוש בצוות קרקע עודף של הלופטוואפה ושירתה בחזית המזרחית מסוף 1942 עד יוני 1944, אז הושמדה במהלך מבצע בגרטיון.

== היסטוריה ==
דיוויזיית השדה הרביעית של הלופטוואפה, אחת ממספר דיוויזיות שדה של הלופטוואפה (חיל האוויר הגרמני), הוקמה באמצע שנת 1942 באזור תמרון הכוחות של גרוס-בורן, בפיקודו של אוברסט ריינר שטאהל. הדיוויזיה נועדה לשרת כחי"ר, ולוחמיה נמשכו ברובם מצוות הקרקע העודף של הלופטוואפה. בנובמבר 1942, היא הוקצתה לקבוצת ארמיות מרכז בחזית המזרחית והוצבה בגזרה ליד ויטבסק.

בנובמבר 1943 הועברה האחריות על הדיוויזיה לידי הצבא ושמה שונה לדיוויזיית השדה הרביעית (L). גדודי היגר שלה הפכו לרגימנטים היגר ה-49, ה-50 וה-51. בתחילת השנה שלאחר מכן, היא קיבלה חלק מהצוות שנותר בחיים של דיוויזיית השדה השלישית (L), שזה עתה פורקה. בקיץ 1944, דיוויזיית השדה הרביעית (L) עדיין הגנה על ויטבסק כחלק מהקורפוס ה-53 בארמיית הפאנצר השלישית. כשהצבא האדום החל במתקפת ויטבסק-אורשה במהלך מבצע בגרטיון ב-22 ביוני 1944, הוקף הקורפוס תוך ימים. הדיוויזיה כותרה בוויטבסק ולאחר מכן הושמדה כשמפקדה, הגנרל רוברט פיסטוריוס, נהרג בפעולה.

== מפקדים ==
* ריינר שטאהל, ספטמבר–נובמבר 1942;
* וילהלם וולק, נובמבר 1942 – אפריל 1943;
* הנס-גאורג שרדר, אפריל–נובמבר 1943;
* הנס זאוארברי, נובמבר 1943;
* ארנסט קלפ, נובמבר 1943 – ינואר 1944;
* רוברט פיסטוריוס, ינואר 1944 – יוני 1944.

==קישורים חיצוניים==
* [https://www.lexikon-der-wehrmacht.de/Gliederungen/LWFelddivisionen/4LFD-R.htm דיוויזיית השדה של הלופטוואפה ה-4], באתר lexikon-der-wehrmacht 
* [https://www.lexikon-der-wehrmacht.de/Gliederungen/FelddivisionenL/4FDL-R.htm דיוויזיית השדה ה-4], באתר lexikon-der-wehrmacht 

== הערות שוליים ==

4
קטגוריה:לופטוואפה